31994R2926
L 307/56
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 2926/94 НА КОМИСИЯТА
от 30 ноември 1994 година
за изменение на Регламент (ЕИО) № 2177/92 относно определянето на подробни правила за прилагането на специален режим на снабдяване със захар на Азорските и Канарските острови и на островите Мадейра, както и на Регламент (ЕИО) № 1713/93 относно земеделските обменни курсове в сектора на захарта
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕИО) № 1601/92 на Съвета от 15 юни 1992 г. относно специалните мерки за Канарските острови по отношение на някои селскостопански продукти (1), последно изменен с Регламент (ЕИО) № 1974/93 на Комисията (2), и по-специално член 3, параграф 4 и член 7, параграф 2 от него,
като има предвид, че подробните правила за прилагането на специалния режим на снабдяване на Азорските и Канарските острови и на островите Мадейра, що се отнася до захарта, са определени с Регламент (ЕИО) № 2177/92 на Комисията (3), последно изменен с Регламент (ЕО) № 1443/94 (4);
като има предвид, че новите общи подробни правила за прилагането на специалния режим на снабдяване на Канарските острови с някои селскостопански продукти, определени с Регламент (ЕО) № 2790/94 на Комисията (5), изменен с Регламент (ЕО) № 2883/94 (6), който влиза в сила на 1 декември 1994 г., повече не предвиждат депозирането на гаранция като предварително условие за издаването на сертификат за помощ, от една страна, и определят ново пораждащо събитие за курсовете, които да се използват за конвертиране на помощта за снабдяване в испански песети, от друга страна; като има предвид, че следователно е необходимо, считано от 1 декември 1994 г., да се внесат съответните изменения за Канарските острови в Регламент (ЕИО) № 2177/92 и Регламент (ЕИО) № 1713/93 от 30 юни 1993 г. относно установяването на специални подробни правила за прилагането на земеделския обменен курс в сектора на захарта (7), изменен с Регламент (ЕИО) № 2627/93 (8);
като има предвид, че мерките, предвидени в настоящия регламент, са в съответствие със становището на Управителния комитет по захарта,
ПРИЕ НАСТОЯЩИЯ РЕГЛАМЕНТ:
Член 1
В член 5 от Регламент (ЕИО) № 2177/92 се добавя следният параграф 5:
„5. Предходните параграфи не се прилагат по отношение на Канарските острови.“
Член 2
В точка XVI, буква в) от приложението към Регламент (ЕИО) № 1713/93 думите „и Канарските острови“ се заличават.
Член 3
Настоящият регламент влиза в сила на 1 декември 1994 г.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 30 ноември 1994 година.